思賢
作者：黄庭堅
朝代：宋

paragraphs: 楊家事業絕當時，百家疏通問不疑。
高文大冊書鴻烈，潤色論思禁林傑。
堂堂司直社稷臣，諫有用否不辱身。
勁氣坐中掩虎口，忠言天上嬰龍鱗。
忍能持祿保卒歲，歸去求田問四鄰。
今時此事久索漠，吾恐九原公可作。
我來回首行路難，城郭參差夕照閒。
風急饑烏噪喬木，孤墳牢落具茨山。